Sveiki!

Vēlos norādīt dažus labojumus.

Tegs `name` norāda īstu objekta nosaukumu, bet ne aprakstu vai vispārīgu nosaukumu. Piemēram, var būt oficiāls (vai vismaz vietēji zināms) nosaukums "Susku avots", bet ne vienkārši "avots ūdens ņemšanai". Vairāk info te https://wiki.openstreetmap.org/wiki/Lv:Latvian_tagging_guidelines#Objekti_bez_nosaukumiem_vai_ar_nezināmiem_nosaukumiem

Līdzīgi arī citiem avotiem šeit - iespējams kāds tiešām saucās "Susku saldūdens kaļķiežu avots", bet laikam ne visi trīs. Internetā arī neko neatrod. Tas protams var būt vietējais nosaukums, kas nav plaši zināms. "(mazs)" gan gandrīz noteikti nebūs nosaukumā.

Tegs `note` ir domāts citiem kartētājiem. Ja ir vēlme norādīt brīvā tekstā aprakstu kartes lietotājiem, tad būtu jālieto `description`, konkrēti `description:lv`, ja Latviski. Šeit arī parasti liek īsu aprakstu tikai par konkrētu objektu. Šajā piemērā nevajadzētu pieminēt apkārtnes celtniecību vai citu netieši saistītu informāciju.

Es izlaboju, cik tālu es sapratu. Pagaidām nosaukumus nomainīju uz aprakstu.

Ja ir jautājumi, droši vaicā.

Paldies.